Kuarta, 22 Marsu
Sira komprende ona liafuan neʼebé fó sai tiha ba sira.—Neem 8:12.
Maromak nia povu sira uza kbiit atu koʼalia hodi hahiʼi no koʼalia kona-ba Jeová ba ema seluk. Iha tinan hirak-neʼe Maromak nia povu mós uza didiʼak kbiit furak língua nian hodi tradús Bíblia atu ema seluk mós bele aprende kona-ba Jeová. Ohin loron iha Bíblia tradusaun oioin, maibé balu ladún tuir ona Bíblia orijinál nian. Tan neʼe mak Komisaun Bíblia Tradusaun Mundu Foun halo tuir matadalan tolu atu tradús Bíblia. Matadalan sira-neʼe mak (1) Atu halo santu Maromak nia naran hodi tau fali naran neʼe ba eskritura sira neʼebé uluk temi duni Maromak nia naran. (Mt 6:9) (2) Se bele, tradús tuir fali liafuan orijinál sira, maibé, se neʼe halo ema komprende sala ninia signifika, entaun tradús deʼit liafuan sira-neʼe signifika saida. (3) Uza liafuan neʼebé fasil ba ema atu komprende hodi ema hakarak lee.—Neem 8:8. w15 15/12 2:1, 2
Kinta, 23 Marsu
Se trombeta ida la fó sai lian ho momoos, sé mak sei sai prontu atu bá funu?—1 Kor 14:8.
Se trombeta nia lian mak laloos, neʼe sei lori dezastre boot ba tropa sira. Hanesan neʼe mós bainhira ita koʼalia, se ita mak koʼalia liafuan neʼebé la moos ka ema la komprende ita atu koʼalia saida, neʼe bele halo ema konfuzaun no halo ema komprende sala. (1 Kor 14:9) Bainhira koʼalia, ita mós tenke kuidadu atu la koʼalia loos deʼit ka la tetu didiʼak uluk. Jesus sempre uza liafuan neʼebé halo fasil ba ema atu komprende nia. Ezemplu ida mak kona-ba ninia diskursu neʼebé hakerek iha Mateus kapítulu 5 toʼo 7. Iha diskursu neʼe, Jesus nunka uza liafuan neʼebé atu halo ema gaba nia. Nia mós la uza liafuan neʼebé makaʼas ka liafuan neʼebé hakanek ema nia laran. Maibé, liafuan sira neʼebé nia uza mak moos, simples, no fasil ba rona-naʼin sira atu simu. Porezemplu, Jesus uza ezemplu kona-ba oinsá Jeová tau matan ba manu sira hodi ajuda ninia dixípulu sira atu la bele laran-taridu kona-ba presiza loroloron nian. Tuirmai, nia husu ba ninia rona-naʼin sira: “Imi mak folin-boot liu fali sira, loos ka lae?” (Mt 6:26) Jesus uza liafuan neʼebé simples no fasil atu komprende hodi book rona-naʼin sira-nia laran no anima sira. w15 15/12 3:13, 14
Sesta, 24 Marsu
Kontinua hadomi malu nuʼudar maun-alin.—Ebr 13.1.
Hadomi malu nuʼudar maun-alin mak domin hanesan saida? Liafuan “domin” neʼebé Paulo uza foti husi lia-gregu, filadélfia, neʼe dehan katak “iha sentimentu domin no hanoin ba maun-alin ida”. Hadomi malu nuʼudar maun-alin mak domin neʼebé forte, no besik ba malu. Sentimentu domin neʼe mak baibain ema hatudu ba família ka belun neʼebé besik tebes. (João 11:36) Ita la finje deʼit atu sai irmaun-irmán, maibé ita mak irmaun-irmán duni. (Mt 23:8) Tan neʼe mak liafuan sira tuirmai neʼe esplika sentimentu neʼe iha dalan neʼebé diʼak tebes: “Hadomi malu tebetebes hanesan maun-alin. Buka uluk atu hatudu respeitu ba malu.” (Rom 12:10) Tanba iha domin neʼe no domin kristaun loos mak Maromak nia povu bele iha relasaun neʼebé besik ba malu. Ita ema kristaun neʼebé loos la fihir nasaun, ita simu ema hotu. (Rom 10:12) Nuʼudar irmaun no irmán, ita hotu simu hanorin husi Jeová atu hatudu domin ba malu.—1 Tes 4:9. w16.01 1:5, 6
ilo_Latn yor_Latn kea_Latn kea_Latn lus_Latn kea_Latn kea_Latn kab_Latn kea_Latn